Folketing
2013-06-12

Jeg kan forstå, at hr. Hans Andersen ikke kan svare eller i hvert fald give et svar, som jeg kan bringe med hjem, men jeg kan spørge ordføreren, om det ikke er Venstres gruppe, der tager fejl. Hjemme i Munkebo har jeg fået mange tilkendegivelser fra borgerlige vælgere om, at det, vi gør lige for øjeblikket, er det rigtige. Vi kan ikke lade de mennesker, der altid har passet deres arbejde, falde uden for systemet. Hr. Hans Andersen får en chance til: Hvad skal jeg sige til de mennesker, der står til at falde ud om 18 dage, og som har passet deres arbejde, altid har betalt deres skat, aldrig ligget samfundet til last og gerne vil have et arbejde? Hvad skal jeg sige til dem?